CELEX: 62021TN0174
Language: et
Date: 2021-03-31 00:00:00
Title: Kohtuasi T-174/21: 31. märtsil 2021 esitatud hagi – Agrofert versus parlament

31.5.2021   
            
            
               ET
            
            
               Euroopa Liidu Teataja
            
            
               C 206/34
            
         
      31. märtsil 2021 esitatud hagi – Agrofert versus parlament
      (Kohtuasi T-174/21)
      (2021/C 206/42)
      Kohtumenetluse keel: tšehhi
      
         Pooled
      
      
         Hageja: Agrofert, a.s. (Praha, Tšehhi Vabariik) (esindaja: advokaat S. Sobolová)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tunnistada hagiavaldus vastuvõetavaks ja põhjendatuks;
               
            
                  —
               
               
                  tühistada Euroopa Parlamendi 15. jaanuari 2021. aasta otsus A (2019) 8551 C (D 300153), millega keelduti võimaldamast hagejal tutvuda dokumentidega, mida viimane palus Euroopa Parlamendi ja nõukogu 30. mai 2001. aasta määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) alusel;
               
            
                  —
               
               
                  mõista kohtukulud välja kostjalt;
               
            
                  —
               
               
                  võtta meetmed, mida Üldkohus peab vajalikuks.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt ei tõendanud kostja, et taotletud dokumentidega tutvuda võimaldamisest keeldumise tingimused on täidetud kooskõlas Euroopa Parlamendi ja nõukogu 30. mai 2001. aasta määrusega (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele. Taotletud dokumentide avalikustamine ei too kaasa uurimise eesmärgi kaitse õõnestamist, millele kostja tugines. Kostja ei tõendanud, et käesoleval juhul kujutaks nende dokumentidega tutvuda võimaldamine, mille sisu on avalikkusele juba osaliselt teada, endast konkreetset ja tegelikku ohtu uurimisele, rääkimata sellest, et selline oht on mõistlikult prognoositav.
               
            
                  2.
               
               
                  Teise väite kohaselt jättis kostja täielikult arvesse võtmata ka ülekaaluka üldise huvi avalikustada taotletud dokumendid, mis käesoleval juhul kujutab endast õigusriigi väärtuste austamist, mis põhinevad põhiõiguste ja –vabaduste järgimisel.